Tólf mál eru til rannsóknar þar sem grunur leikur á að íslenskir karlmenn hafi sótt sér mikið magn barnakláms . Getty / scyther 5 Barnaníðingar hafa verið sakfelldir hér á landi á grundvelli nauðgunar vegna hótana þeirra um að dreifa nektarmyndum af börnum nema þau þýðist sig , að sögn saksóknara . Netið getur reynst tvíeggja sverð í þessum málum . Svo virðist sem stafæn kynferðisbrot gegn börnum séu að verða grófari með hverju árinu . Dæmi eru um að níðingar panti brot á börnum í gegnum netið og fylgist með þeim í rauntíma , í órafjarlægð frá vettvangi brotsins . Lögregluyfirvöld á Íslandi hafa á síðustu vikum og mánuðum rannsakað 12 mál þar sem grunur leikur á að íslenskir karlmenn hafi sótt sér mikið magn barnakláms á hinu svokallaða hulduneti , að því er fram kom í kvöldfréttum okkar í gær . Það getur þó oft reynst þrautin þyngri að sækja fólk til saka í svona málum , að sögn Þorbjargar Sigríðar Gunnlaugsdóttur saksóknara . Þorbjörg Sigríður Gunnlaugsdóttur . „ Það er auðvitað þannig með brot sem eiga sér stað á netinu að þeim fylgja flækjur . Þau geta verið flóknari í rannsókn , “ segir Þorbjörg . „ Þegar málin hafa hins vegar verið upplýst þá erum við sem saksóknarar á því að það eigi að fara aftur inn í kjarna málsins , sem er að þetta er kynferðisbrot og það á í sjálfu sér ekki að vera neitt flóknara að ákæra eða ná fram sakfellingu í svoleiðis málum , “ segir Þorbjörg . Netið bjóði þó upp á ýmsa möguleika fyrir saksóknara . „ Þegar fólk er í auknum mæli í miklum samskiptum á netinu ; skriflega eða með myndum , þá er hægt að staðsetja hvar fólk er og kortleggja tíma og annað . Þannig býður netið saksóknum upp á glimmrandi fín verkfæri til sönnunnar , því eru alveg tvær hliðar á þessu . “ Hún segir að á Íslandi sé einna helst um að ræða brot gegn eldri börnum eða unglingum , sem til eru komin vegna samskipta þeirra á netinu við einstaklinga sem þau þekkja eða telja sig þekkja . Börnin sendi jafnvel af sér myndir , sem níðingurinn hóti svo að dreifa lúti þau ekki vilja hans . „ Það eru til dómar um þetta þar sem að þessi hótun , um að komir þú ekki og stundir með mér kynlíf þá verður myndunum dreift , sé nauðgun , “ segir Þorbjörg Sigríður Gunnlaugsdóttur . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .